b'\n_START_ARTICLE_\nJosip Gr\xc5\xbeeta\n_START_PARAGRAPH_\nJosip Gr\xc5\xbeeta zvani Joso (1926. - Vir, 6. travnja 2018.), hrvatski dru\xc5\xa1tveno-politi\xc4\x8dki, gospodarski i \xc5\xa1portski djelatnik i du\xc5\xbenosnik. Jedan od najva\xc5\xbenijih protagonista virskog politi\xc4\x8dkog i dru\xc5\xa1tvenog \xc5\xbeivota druge polovice 20. stolje\xc4\x87a, prvi operativac otoka, "kralj Vira", kako su ga nazivali Privla\xc4\x8dani i Virani.\n_START_SECTION_\n\xc5\xbdivotopis\n_START_PARAGRAPH_\nPredsjedavao omladinskom organizacijom. Nakon pada pada Italije iz Vira rukovodila je anga\xc5\xbeiranjem Virana za borbu protiv okupatora i njihovim priklju\xc4\x8denjem postrojbama NOVH. Poslije Drugoga svjetskog rata bio je sredi\xc5\xa1nje ime na Viru. Obna\xc5\xa1ao je du\xc5\xbenost tajnika Mjesnog odbora i predsjednika Mjesne zajednice Vir u vi\xc5\xa1e mandata. Djelatan i u gospodarstvu. Bio je direktorom Poljoprivredne zadruge koja je dok je on bio na \xc4\x8delu proizvodila cijenjeni virski sir. Otkupljivala je \xc5\xa1umske jagode i gro\xc5\xbe\xc4\x91e. Zadarske gospodarstvenike opskrbljivala je \xc5\xbeeljezom i cementom. Za infrastrukturu je mnogo u\xc4\x8dinio prilikom gradnje Virskog mosta. Djelatan na \xc5\xa1portskom polju. Jedan od osniva\xc4\x8da bo\xc4\x87arskog kluba Vir \xc4\x8diji je bio predsjednik dugo godina. Gr\xc5\xbeeta je opravdano smatrao svojim \xc5\xbeivotnim postignu\xc4\x87em \xc5\xa1to je zaustavio \xc5\xa1tetni suludi projekt gradnje atomske centrale na Viru, jer je time spasio turizam hrvatskog priobalja, i ujedno uklonio opasnu metu koju je neprijatelj mogao koristiti za ucjenjivanje Hrvatske u Domovinskom ratu. Umro je u obiteljskoj ku\xc4\x87i na otoku Viru i pokopan na virskom groblju.\n_START_SECTION_\nNagrade\n_START_PARAGRAPH_\nPovodom obilje\xc5\xbeavanja 20. godina od osnutka Op\xc4\x87ine Vir, za svoje zasluge u razvoju otoka i javni doprinos pri ustroju virske op\xc4\x87ine, 2013. je godine nagra\xc4\x91en Grbom Op\xc4\x87ine Vira.'